Ο Τίμοθι Τζέιμς ΜακΒέι (Timothy James McVeigh, 23 Απριλίου 1968 - 11 Ιουνίου 2001) ήταν Αμερικανός εγχώριος τρομοκράτης και ο κύριος υπεύθυνος της τρομοκρατικής βομβιστικής επίθεσης στην πόλη της Οκλαχόμα το 1995, στην οποία σκοτώθηκαν 168 άτομα, περισσότερα από 680 τραυματίστηκαν και το ένα τρίτο του Ομοσπονδιακού Κτιρίου Alfred P. Murrah καταστράφηκε. Ο βομβαρδισμός αυτός αποτέλεσε την πιο θανατηφόρα τρομοκρατική ενέργεια στις Ηνωμένες Πολιτείες πριν από τις επιθέσεις της 11ης Σεπτεμβρίου. Παραμένει η πιο θανατηφόρα πράξη εγχώριας τρομοκρατίας στην ιστορία των ΗΠΑ.